HTECH พุ่งต่อ 15% รับไตรมาส 1 โตเท่าตัว โบรกฯ แนะ “ซื้อเก็งกำไร” ชี้เทคนิคขาขึ้น
HTECH พุ่งต่อ 15% รับไตรมาส 1 โตเท่าตัว โบรกฯ แนะ “ซื้อเก็งกำไร” ชี้เทคนิคขาขึ้น ล่าสุดอยู่ที่ 6.85 บาท บวก 0.90 บาท หรือ 15.13% มูลค่าซื้อขาย 69.32 ล้านบาท
HTECH พุ่งต่อ 15% รับไตรมาส 1 โตเท่าตัว โบรกฯ แนะ “ซื้อเก็งกำไร” ชี้เทคนิคขาขึ้น ล่าสุดอยู่ที่ 6.85 บาท บวก 0.90 บาท หรือ 15.13% มูลค่าซื้อขาย 69.32 ล้านบาท
19 พ.ค. 2564

ผู้สื่อข่าวรายงานว่า ราคาหุ้น บริษัท แฮลเซี่ยน เทคโนโลยี่ จำกัด (มหาชน) หรือ HTECH ล่าสุด ณ เวลา 10.04 น. อยู่ที่ 6.85 บาท บวก 0.90 บาท หรือ 15.13% สูงสุดที่ 7.30 บาท ต่ำสุดที่ 6.45 บาท ด้วยมูลค่าซื้อขาย 69.32 ล้านบาท

ทั้งนี้ ราคาหุ้น HTECH ปรับตัวขึ้น 3 วันติด นับตั้งแต่ราคาหุ้นอยู่ที่ระดับ 5.41 บาท เมื่อวันที่ 17 พ.ค.2564 หลังบริษัทฯ รายงานผลการดำเนินงานงวดไตรมาส 1/64 มีกำไรสุทธิ 39.18 ล้านบาท เพิ่มขึ้น 108.50% จากช่วงเดียวกันของปีก่อนมีกำไรสุทธิ 18.79 ล้านบาท
ด้าน บล.คิงส์ฟอร์ด ระบุในบทวิเคราะห์ (19 พ.ค.) ว่า แนะนำ “ซื้อเก็งกำไร” HTECH แท่งเทียนทำจังหวะปรับตัวขึ้นต่อเนื่อง พร้อมปริมาณการซื้อขายเข้าสะสม ประเมินแนวรับบริเวณ 5.65 บาท ยืนได้มีโอกาสปรับตัวขึ้นต่อ โดยมีเป้าหมายแนวต้านแรก 6.40 บาท หากผ่านได้มีแนวต้านถัดไป 6.90 บาท  และวางจุด Stop Loss ที่ 5.50 บาท